1. **Preventívny systém**

Syntéza výchovnej skúsenostidona Bosca je známa pod názvom Preventívny systém. Tak ako on ponúkame mladým výchovu, ktorá pomáha prekonať nástrahy súčasného životného štýlu: bezbrehý konzumizmus, strata zmyslu života, nedostatok konštruktívnych modelov života, povrchnosť vo vzťahoch, nemorálne správanie, násilie, sentimentálny analfabetizmus, útek do virtuálneho sveta. Aj dnes sa môžeme oprieť o prvky jeho preventívneho systému a privádzať mladých k pozitívnym skúsenostiam dobra, aby sme ich chránili pred tými nebezpečnými.

***Láskavosť,*** *pedagogika srdca, spočíva v tom, aby mladí cítili našu lásku a mali nás radi. Prijímame ich takých akí sú, cez náš postoj úcty a dôvery sa usilujeme, aby aj oni mali voči sebe. Preto trpezlivosť a dobrota, ovládanie sa, citová blízkosť a priateľstvo s mladými bez nebezpečných naviazaností sú dôležité vlastnosti saleziánskeho vychovávateľa.*

***Rozum*** *nám pomáha poznávať problémy a potreby mladých, viesť s nimi dialóg, byť pozorní na fázy ich vývoja a na ich osobitné situácie. Mladých vychovávame ku kritickému mysleniu, k tomu, aby v živote robili hlboké a rozumné voľby a tiež k tomu, aby mali zmysel pre povinnosť a sociálne dobro.*

***Náboženstvo,*** *čiže ponuka kresťanskej viery v dnešnej post-kresťanskej dobe má v láskavosti a rozumnosti svoj prirodzený predpoklad. Saleziánsky výchovný systém nesmie nikdy stratiť úsilie vzbudiť a pestovať náboženský rozmer života, ponúkať mladým účasť na dobrej katechéze, duchovne ich sprevádzať (večerné slovká, slovko do ucha) a všetko smerovať k tomu, aby si mladí nadobudli živý a osobný vzťah ku Kristovi a k jeho evanjeliu. Učíme ich, aby viera (prípadne jej posolstvo) bola kritériom ich životných rozhodnutí, a aby sa živili sviatosťami a mali synovský vzťah k Márii.*

Možno ste si všimli, že poradie prvkov systému je oproti tomu z čias dona Bosca v úplne obrátenom poradí (Rozum, Náboženstvo, Láskavosť). Vskutku sa zdá, že dnes láskavosť je na prvom mieste, lebo v spoločenskom myslení sa city dostali na prvé miesto a nahradili rozum. Náboženstvo sa dostáva až na „posledné“ miesto, nie však, čo sa týka dôležitosti, ale z hľadiska pedagogiky. V kultúrnom období dona Bosca bol rozum na prvom mieste ľudskej citlivosti. K otázkam viery (ak neberieme do úvahy osobitné zásahy Božej milosti) vedie „prirodzená cesta“ cez láskavosť a rozum. Avšak láskavosť i rozum v súčasnosti tiež potrebujú solídne poznatky, aby boli očistené od deformácií.

**Božie slovo**

**Vychova,** učiť, formovať:

*Keď Ježiš vystúpil z člna, videl veľký zástup a zľutoval sa nad nimi, lebo boli ako ovce bez pastiera. Začal ich učiť mnohým veciam*. (Mk 6,34)

**Láskavosť** ako pravá forma láskya náročnosti:

*Láska je trpezlivá, láska je dobrotivá, nezávidí, láska sa nevystatuje a nenadúva; nespráva sa neslušne, nehľadá svoj prospech, nerozčuľuje sa, nepočíta krivdy; neraduje sa z neprávosti, ale raduje sa z pravdy; všetko znáša, všetko verí, všetko dúfa a všetko vydrží.”* (1 Kor 13, 4-7)

*A vy, otcovia, nedráždite svoje deti, ale vychovávajte ich prísne a napomínajte ich v Pánovi.* (Ef 6,4)

**Rozum,** skúsenosť:

*Dieťa moje, kým žiješ, pamätaj na Pána, nechci hrešiť a prestupovať jeho prikázania. Po všetky dni svojho života konaj skutky spravodlivosti a nekráčaj po cestách neprávosti. Veď tí, čo sa držia pravdy, budú mať úspech vo svojich prácach. Všetkých, čo si počínajú spravodlivo, milosrdne podporuj z toho, čo máš. Keď preukazuješ milosrdenstvo, nepozeraj roztrpčene. Neodvracaj tvár od nijakého chudobného a Božia tvár sa neodvráti od teba. Ak máš málo, neboj sa dávať aj z mála, lebo tak si nahromadíš dobrý poklad na deň núdze.* (Tb 4,5-7)

**Náboženstvo,** postavené na vzťahu k Ježišovi:

*Ježiš mu povedal: Ja som cesta, pravda i život. Nik neprichádza k Otcovi, ak len nie skrze mňa.* (Gv 14, 6)

*Ježiš im odpovedal: Ja som chlieb života. Kto prichádza ku mne, nebude hladovať a kto verí vo mňa, nebude smädný. Nikdy.*  (Gv 6, 35)

*My sme totiž Boží spolupracovníci; vy ste Božia roľa a Božia stavba.**Podľa Božej milosti, ktorá mi bola daná, ako múdry staviteľ položil som základ a iný ďalej na ňom stavia; ale každý nech si dá pozor, ako na ňom stavia. Nik totiž nemôže položiť iný základ než ten, ktorý je už položený, a tým je Ježiš Kristus.* (1Kor 3,9-11)

Pravidlá apoštolského života II.

**Čl. 9. Úloha kresťansky vychovávať**

§ 1. Saleziáni spolupracovníci – ako don Bosco – sa usilujú v každom prostredí vychovávať a evan- jelizovať17 a tak formovať „statočných občanov, dobrých kresťanov a raz šťastných obyvateľov

neba"18, a sú si vedomí, že sú na ceste k väčšej ľud-skej a kresťanskej zrelosti.

§ 2. Spolu s mladými, s rovnakým nadšením ako oni, autenticky prežívajú hodnoty pravdy, slobody, spravodlivosti, zmyslu pre spoločné dobro a služby.

§ 3. Vychovávajú mladých, aby sa vo viere a vo sviatostiach stretávali so zmŕtvychvstalým Kristom, našli v ňom zmysel života a rástli ako noví ľudia.

§ 4. Usilujú sa pomáhať mladým rozvíjať životný projekt, aby svedčili o svojej kresťanskej a salezián- skej prítomnosti v Cirkvi a v spoločnosti.

**Čl. 10. Pedagogika dobroty**

Saleziáni spolupracovníci vo svojom výchov- nom úsilí:

§ 1. Uplatňujú preventívny systém dona Bosca, duchovnú a výchovnú skúsenosť, ktorá sa zakladá na rozume, náboženstve a láskavosti.19

§ 2. Podporujú rodinné prostredie, v ktorom neu- stály dialóg, animujúca prítomnosť, osobné sprevá- dzanie a skúsenosť skupiny pomáhajú vnímať Božiu prítomnosť.

§ 3. Podporujú dobro a vychovávajú k láske k životu, k zodpovednosti, solidarite, veľkodušnosti, k súčinnosti a k spoločenstvu.

§ 4. Kladú dôraz na vnútorné bohatstvo osoby a veria v tajomné účinkovanie milosti. Na každého mladého človeka sa pozerajú s realistickým optimiz- mom a sú presvedčení o výchovnej hodnote skúse- nosti viery. Ich vzťah k mladým je inšpirovaný zre- lou a prijímajúcou láskou.

**Čl. 11. Typické činnosti**

Saleziáni spolupracovníci sú otvorení pre rôzne formy apoštolátu. Okrem vlastnej práce a účasti na živote Združenia20 uprednostňujú rodinný život
a venujú sa:

- katechéze a kresťanskej formácii,
- animácii mládežníckych i rodinných skupín a hnutí,
- spolupráci vo výchovných a školských zariadeniach,
- sociálnej službe medzi chudobnými,
- angažovaniu v oblasti spoločenskej komunikácie,
- spolupráci v pastorácii povolaní,
- misijnej práci,
- spolupráci na ekumenickom a medzináboženskom dialógu,
- svedectvu vlastnej viery v spoločenskej a politickej službe,
- práci na rozvoji Združenia.

## VÝCHOVA A EVANJELIZÁCIA

Saleziáni spolupracovníci, podobne ako don Bosco, majú špecifickú "úlohu kresťanskej výchovy". To znamená, že sa v každom prostredí snažia o výchovu a evanjelizáciu. Skutočne a autenticky vychovávať nie je možné bez toho, aby sme neponúkali evanjelium, pretože "*plne vychovaný človek je duchovne zrelý človek*" (Ján Pavol II.). Preto saleziánske umenie výchovy, celý výchovný proces, má svoj kresťanský cieľ, čiže dosiahnutie spásy a je preniknutý jeho svetlom a milosťou.

#### Evanjelizátori

Najväčší skutok lásky k bratom a sestrám spočíva v presnom úsilí ponúknuť najväčšie dary, ktoré máme k dispozícii: poznanie Ježiša, stretnutie s ním a radosť z toho, že môžeme zdieľať tú istú skúsenosť spoločenstva s Ježišom v Cirkvi. Úsilie získať duše (Da mihi animas) sa premieta do úsilia evanjelizovať mladých. Ale pri evanjelizácii sa zároveň aj vychováva, a takto môžeme zbadať, že Preventívny systém predstavuje saleziánsky spôsob života a odovzdávania evanjelia. Don Pascual Chavez (v novembri 2006) povedal: *"Opätovná evanjelizácia tejto čoraz viac odkresťančenej Európy je naliehavou úlohou pre celú Cirkev a teda aj pre našu Kongregáciu. (…) Nová evanjelizácia Európy je vhodnou odpoveďou na úsilie vymazať Boha zo života občanov Európy, považovať Cirkev za prekážku kultúrnej integrácie a sociálneho pokoja, za protivníka vedeckého a technického rozvoja, ekonomického blahobytu. Nová evanjelizácia je reakciou veriacich na prebiehajúci projekt redukcie náboženského presvedčenia – v tom lepšom prípade – na osobnú voľbu, aby sa neprejavovalo v kultúre alebo v spoločnosti. V našom prípade si ako saleziánska kongregácia dobre uvedomujeme, že tí, ktorí najviac trpia súčasným zmätkom, sú mladí. V tejto chvíli ich nemôžeme nechať samých, nesmieme ich nechať napospas ich osudu, viac ako kedykoľvek predtým je naliehavá evanjelizácia mladých Európanov, "aby mali život v hojnosti". Priveďme ich ku Kristovi. Prinesme im Krista. V 34. článku naše Stanovy citujú dona Bosca: "Táto kongregácia bola vo svojom počiatku jednoduchým katechizmom" (MB 9,61). Aj pre nás sú evanjelizácia a katechéza zostávajú základným rozmerom nášho poslania*."

Evanjelizátor ohlasuje evanjelium tým, ktorí ho ešte nepočuli a tam, kde nebolo ešte dostatočne ohlasované. Je to "misionár", ale nie nevyhnutne poslaný ďaleko. Dnes žijeme v dobe, ako je doba apoštolov, takže najdôležitejším poslaním veriacich je ohlasovať evanjelium a vzbudzovať túžbu po viere.

Každá iniciatíva a prítomnosť v Cirkvi sa meria schopnosťou evanjelizovať bez redukcií a zastierania posolstva. ... Don Bosco nepoužíval slovo "evanjelizácia", ale hovoril o "učení katechizmu". Podstata je však tá istá: ide o spustenie procesu, ktorý sa začína prvým ohlasovaním evanjelia a pokračuje plným formovaním Kristovho obrazu vo veriacom až pokiaľ sa jeho život plne nezosúladí s evanjeliom. Vychovávať vo viere znamená uvádzať do tajomstva Krista, ktorý je spásou človeka. Má to byť niečo viac ako nejaké "zamestnanie" či „úloha“, má to byť radosť, nepotlačiteľný sklon. "Nech svet našej doby, ktorý hľadá raz v úzkosti, raz v nádeji, nech prijíma dobrú zvesť nie od smutných a skľúčených, netrpezlivých a úzkostlivých evanjelistov, ale od služobníkov evanjelia, ktorých život vyžaruje vrúcnosť, ktorí v sebe prijali Kristovu radosť a ktorí súhlasia s tým, že nasadia svoj život, aby sa ohlasovalo Kráľovstvo a aby sa Cirkev zasadila do srdca sveta" (EN, 80).

#### Don Bosco evanjelizátor – katechéta

Don Bosco postavil na vrchol svojich záujmov o mladých jediný cieľ: aby žili ako vykúpení v tomto živote a dosiahli večnú spásu. Tomuto cieľu je podriadená ich výchova a včlenenie do spoločnosti a do sveta práce. Don Bosco bol rodený evanjelizátor.

Boh ho ako katechétu obohatil zvláštnymi darmi: horlivou horlivosťou pre duše, čistotou a svätosťou života, pamäťou, bystrosťou, darom byť milovaným, jasnosťou a jednoduchosťou reči. Ako dieťa, študent, seminarista bol vždy katechétom. Ako kňaz začal svoju misiu lekciou katechizmu pre Bartolomea Garelliho. Prvou starosťou pri zakladaní sviatočných oratórií bolo poskytovanie náboženskej výchovy a formácie pre mládež. Často hovoril, že dôvodom, prečo sa náboženské veci vyvíjajú tak zle, je nedostatok náboženskej výchovy (porov. MB 14, 467).

#### Metóda dona Bosca

Don Bosco sa naučil svoju katechetickú metódu od svojej matky: "Len čo deti začali rozlišovať dobro a zlo, mama Margita sa najviac starala o to, aby ich poučila základných náboženských pravdách" (MB 1,43). Boh bol v strede jej myšlienok a aj v strede jej slov. Svojim deťom neustále oživovala spomienku na Stvoriteľa a vedela čerpať zo všetkého: z prírody, z ľudí, z udalostí, z dejín, len aby svoje deti poučila o poznaní a uskutočňovaní právd viery. Tak im vštepila lásku k Bohu, k Ježišovi Kristovi, k Najsvätejšej Márii, k hrôze hriechu, strach z večných trestov, nádej na raj.

#### Evanjelizácia, aby sme kráčali vo svätosti

Vášeň, nadšenie, nepotlačiteľný sklon ohlasovať evanjelium sa rodia z osobnej skúsenosti Ježiša Krista: "*Čo sme počuli, čo sme videli na vlastné oči, na čo sme sa pozerali a čoho sa dotkli naše ruky, to jest Slovo života... ohlasujeme ju aj vám"* (1 Jn 1,1-3). Ale aby sme mohli ohlasovať, je potrebné zostať "adorátormi", prekonať pokušenie zanedbávať osobný vzťah s Ježišom v Eucharistii, v jeho slove, pri vyznávaní našich hriechov, v modlitbe.

Evanjelizácia sa takto stáva cestou posväcovania a pokroku v duchovnom živote. Nesmieme sa považovať za lepších alebo presvedčenejších ako ľudia, ktorých oslovujeme. S pokorou prežívame evanjeliovú slabosť misionára, ktorý vždy cíti potrebu osobného obrátenia voči Ježišovi, ktorého ohlasuje. Stále sa cítime ako "*krehké hlinené nádoby*", hovoríme o Ježišovi, oznamujeme evanjelium, ponúkame stretnutie s ním vo sviatostiach a zároveň sa nehanbíme prejavovať svoju neistotu a chudobu, tak vo viere, ako aj v nasledovaní evanjelia. Takto sa stávame vernými svedkami a prostredníctvom našich chudobných ľudí budeme šíriť Kristovu vôňu, ktorá priťahuje ďalšie sestry a bratov, pretože Duch Svätý už pôsobí v ich svedomí. Pavol VI. nás nabáda: *"Zachovajme si teda horlivosť ducha. Zachovajme si sladkú a potešujúcu radosť z evanjelizácie, aj keď je potrebné zasiať slzy."* Dajme v našich životoch prioritu ohlasovaniu. Staňme sa všetci vychovávateľmi viery pri každej príležitosti, pretože neexistuje rozdelenie medzi úlohami evanjelizácie a ostatnými: na akomkoľvek mieste alebo v akejkoľvek úlohe možno povedať slovo, urobiť gesto, vstúpiť do vzťahu, ktorý sa otvára viere. To je to, čo robil don Bosco.

#### Hovoriť o Bohu

Don Bosco, aj keď hovoril o najrôznejších prirodzených veciach, vkladal do svojej reči myšlienky viery podľa svojej zásady: *"Kňaz nesmie nikdy dovoliť, aby niekto, kto sa k nemu priblíži, odišiel bez toho, aby nepočul slovo, ktoré by prejavovalo túžbu po večnej spáse jeho duše*." (MB 3.74). Naliehavosť znovu evanjelizovať kresťanské krajiny a nová úloha zodpovednosti laikov si dnes vyžaduje túto schopnosť od každého kresťana: "*Apoštolát, vrátane apoštolátu laikov, nespočíva len v svedectve života; pravý apoštol hľadá príležitosti ohlasovať Krista slovom, a to tak neveriacim, aby ich viedol k viere, tak aj veriacim, aby ich poučil, utvrdil a viedol k horlivejšiemu životu"* (AA, 6). Ľahkosť dona Bosca hovoriť o Bohu bola znakom zvyčajného spojenia s ním a jeho horlivosti ako apoštola. Svojim spolužiakom seminaristom radil: "*Do našich rozhovorov musíme vždy vnášať nejaké kresťanské myšlienky. Je to semienko, ktoré v pravý čas prinesie ovocie.*"

#### S každým a pri každej príležitosti

Don Bosco prejavoval pri každej príležitosti rovnakú ľahkosť v rozprávaní o Bohu: s neznámymi, s jednoduchými alebo vysoko postavenými ľuďmi, s kňazmi alebo laikmi. Raz don Bosco išiel spovedať mimo Turína a zmeškal vlak. Musel čakať na druhý. Ako využil hodiny čakania? Začal sa rozprávať s niekoľkými mladíkmi a postupne priniesol reč o náboženstve, pomohol im pripraviť sa na spoveď, ktorú si napokon urobili v izbe neďalekého hotela (MB 6 1000 – 1002). Jedného dňa mons. Cucchi sprevádzal niekoľko Angličanov a priviedol ich na Valdocco. Keď nenašli dona Bosca ani v kostole, ani v dome, vyšli z brány a uvideli ho na neďalekej lúke, obklopeného asi dvadsiatimi mladíkmi, ktorí vyzerali všelijako, ale pozorne počúvali. Jeden z týchto Angličanov sa s ním porozprával a povedal: "*Keby všetci kňazi boli takíto a katechizovali aj uprostred polí, svet by sa čoskoro úplne obrátil*" (MB 4,31). Keď počas cesty sedel vedľa kočiša, ktorý sa v hneve rúhal, začal sa ho pýtať na zvieratá a iné veci v jeho živote, až napokon priviedol reč o jeho nábožnosti v detstve a o Bohu. Rozhovor sa skončil spoveďou (MB 9, 595).

Spomeňme tiež, že don Bosco schopnosť hovoriť pokojne a radostne o nebi. Kardinál Cagliero povedal, že don Bosco "*hovoril o raji s takou živosťou, vkusom a radosťou, že každý, kto ho počul, sa doň zamiloval. Hovoril tak, ako syn hovorí o dome svojho otca*." Hovorieval: "*Dovolenku budeme mať až v nebi".* Na konci dlhých diskusií uzatvoril: "*V nebi už nebudú žiadne diskusie, všetci budeme rovnakého názoru*". Ak sa ho niekto priamo spýtal: "Don Bosco, kam idete?", odpovedal: "*Ideme do neba*"

## PREVENTÍVNY SYSTÉM

Medzi saleziánskym duchom a preventívnym systémom existuje úzka súvislosť: dá sa povedať, že saleziánsky duch sa vyjadruje a uskutočňuje najmä v preventívnom systéme. Preto preventívny systém je výchovnou, ale aj duchovnou skúsenosťou. Je to najoriginálnejší výtvor dona Bosca v oblasti výchovy, ale je to aj charakteristický spôsob bytia a konania saleziánov: je to ich spôsob prežívania a odovzdávania evanjelia. Don Rinaldi povedal: "*Salezián je buď salezián, alebo nič, alebo patrí donovi Boscovi alebo nikomu. Ak budeme študovať dona Bosca, ak budeme nasledovať jeho Systém, budeme skutočne jeho synmi, inak nebudeme ničím a budeme pracovať vo vzduchu a mimo cesty.*" Preventívny systém vychádza z "pastoračnej lásky", ktorá je stredobodom saleziánskeho ducha. Nazýva sa aj "*systémom dobra", dobroty, ktorá je viditeľnou a dôvernou láskou, "dobrotou povýšenou na systém*" (A. Caviglia, Pedagogika dona Bosca). Tento základný prvok saleziánskeho ducha dozrieval v živote dona Bosca ako skúsenosť Ducha Svätého. Bol nám odovzdaný ako vzácne dedičstvo a my ho prijímame ako spôsob konania, ktorý je zároveň cestou k svätosti.

#### Prítomnosť medzi mladými ľuďmi ...

Prvou požiadavkou preventívneho systému je neopustiť náročnú oblasť angažovanosti sa pre mládež. Počas svojho života bude mať spolupracovník na srdci učiť sa umeniu a obetavosti byť s mladými ľuďmi, milovať ich, spoznávať osobne ich a ich problémy. Bude hľadať ako byť prítomný medzi mladými a robiť niečo pre nich. Je to niečo, čo vyhľadáva, čo pramení zo sympatie a túžby byť blízko mladým ľuďom. Znamená to pre neho nájsť radosť a zmysel svojho saleziánskeho povolania. Týmto si osvojuje výrok dona Bosca: "*Tu s vami sa cítim dobre, byť s vami je naozaj celý môj život*". Vychovávať znamená ísť príkladom, je to vedieť, orientovať, viesť, podnecovať mladých k dobru, odstraňovať pochybnosti, pomáhať pri prekonávaní ťažkostí, a to nie príležitostne, ale nepretržite, aby sme im poskytli určitú stabilitu v dobre, ktoré zvíťazili.

####  … Aby ich priviedol ku Kristovi

Preventívny systém úzko spája evanjelizáciu s výchovou; neredukuje pastoračnú starostlivosť len na katechézu alebo liturgiu, ale zahŕňa všetky záväzky situácie mladých ľudí, spájajúc evanjelium s kultúrou a životom. Pre dona Bosca boli pedagogika a náboženstvo úzko spojené, a to až do takej miery, že Mons. Costamagna, považoval za zbytočné všetky objavy modernej pedagogiky, ak neboli založené na sviatostnom živote. Preventívny systém animuje výchovný proces orientovaný na Krista s osobitnou pozornosťou na sviatostný a mariánsky život. S odvahou a originalitou predkladá mladícku svätosť. Don Bosco totiž nechcel vychovávať len vynikajúcich občanov, ale predovšetkým dobrých kresťanov a podľa možnosti, svätých.

Tri slová, ktoré sú syntézou preventívneho systému (rozum, náboženstvo a láskavosť), označujú na jednej strane postoje vychovávateľa (viera, rozumnosť, pedagogická láska zložená z blízkosti, skutočného záujmu) a na druhej strane poukazujú na vnútorné zdroje človeka, ktoré, prebudené a rozvíjané, vytvárajú v mladom človeku osobnú štruktúru schopnú čeliť životu. Metóda využíva zdroje rozumu, srdca a túžby po Bohu.

#### Náročný vychovávateľ

don Bosco, ako bol srdečný, láskavý a veselý, zároveň bol aj náročný, pýtal od chlapcov veľa a postupne ich privádzal k angažovanosti a sebadarovaniu... všetkých povzbudzoval k svätosti. Bol náročný, ako je Kristus! Don Bosco nerozmaznával, žiadal od mladých plnenie si povinností a vedel to dosiahnuť. Vyzýval prekonať egoizmus pomocou tvrdej práce v škole, pri štúdiu, v práci. Vyžadoval od mladých aj solidaritu so svojimi spolužiakmi. Dominik Savio, ktorý mu tak dobre rozumel, založil Spoločnosť Nepoškvrnenej, ktorá si okrem iného stanovila za cieľ hlboké a nezištné odhodlanie pomáhať menej nadaným alebo menej včleneným spoločníkom.

Don Bosco dokonca vyzval svojich chlapcov aj k tomu, aby pri cholere riskovali svoje zdravie. Neváhal si predstaviť veľkodušný dar svojho života vo svojom rehoľnom povolaní a misijnom nasadení. Máme odvahu pýtať toto dnes od našich detí? Snažíme sa ich vychovávať v ich záujme, k úsiliu, k angažovanosti, k sebadarovaniu?

Preventívny systém je teda usmievavý, ale ťažký, ľudový, ale náročne asketický, príjemne rodinný, ale obsahujúci v sebe aj radikálne náročné požiadavky pre dosiahnutie osobnej svätosti. Ako píše don Ceria: "*preventívny systém robí chovanca dobrým, pretože najprv robí dobrým vychovávateľa*"

## LÁSKAVOSŤ

Láskavosť sa vzťahuje priamo na cnosť lásky, ktorá je kresťanskou cnosťou par excellence. Ježiš, Dobrý pastier, v sne z deviatich rokov, hovorí Jankovi: "Týchto svojich priateľov si musíš získať miernosťou a láskou, nie bitkou". Pre dona Bosca láskavosť vychovávateľa bola predovšetkým láskou, ktorú mladí "cítia": "*Kto chce byť milovaný, musí dať najavo, že miluje.*" V skutočnosti existuje aj spôsob lásky, ktorý je nepriateľský alebo drsný a ostrý. Láska niektorých vychovávateľov alebo rodičov je naozaj pravdivá a hlboká, ale deti, či mladí ju nevnímajú ako lásku. Namiesto toho don Bosco chcel lásku, ktorá žiari zo spôsobov akým sa hovorí, z tónu hlasu, z úsmevom. Milujúca láskavosť zahŕňa atmosféru radosti, oslavy, vedie k správaniu sa, akoby niekto hovoril: "Som šťastný, že si tu a že som s tebou".

#### Láska vyjadrená slovami a prežívaná

Pre dona Bosca láskavosť bola niečím, čo bolo chlapcom „povedané“ „vyhlásené“: "*Mladých nestačí len milovať, ale musia aj cítiť, (vedieť), že sú milovaní*“. V prvom rade im to treba povedať a don Bosco mu povedal, napísal: "*Moji drahí, všetkých vás zo srdca milujem. A stačí, že ste mladí, aby som vás veľmi miloval*." Následky tohto "vyhlásenia" boli prekvapujúce, pretože každý bol taký presvedčený, že je miláčikom dona Bosca, že sa niekedy z tohto dôvodu medzi sebou hádali.

Milovať slovami však nestačí. V prvom rade je potrebné s mladými "byť". Vychovávateľom hovoril: "*Trávte čo najviac času s mladými*!" Odporúčal predovšetkým chvíle oddychu, radosti. Povedal: "*Musíte byť s nimi, zúčastňovať sa ich hier*." To všetko je zhrnuté do jedného slova: rodinnosť. *"Byť rodinne s mladými, najmä v čase rekreácie."* "Učiteľ, ktorého vidia žiaci len za katedrou, je len učiteľ a nič viac, ale ak chodí na rekreáciu s mladými stáva sa im bratom." Toto "byť s" je dnes také ťažké, ale don Bosco stále žiada rodičov a vychovávateľov, aby si naplánovali spoločný čas s deťmi a pokojne ho s nimi prežívali. Láska k deťom sa konkrétne realizuje v láske k tomu, čo sa im páči. V tomto zmysle don Bosco pripomína, že "Ježiš Kristus sa stal maličkým s maličkými". A naozaj miloval veci, ktoré sa páčili jeho deťom. So všetkým, čo musel urobiť: korešpondenciu, návštevy, ktoré mal uskutočniť a prijať, stretnutia s predstaviteľmi Cirkvi a vlády, rokovaniami o záležitostiach medzi Cirkvou a štátom ... napriek tomu všetkému si našiel čas "strácať" čas v rozhovoroch s chlapcami, žartovaním s nimi, rozprávaním veselých vtipov a "oni sa srdečne smiali a on sa šťastne smial tiež".

 Cesta láskavosti, ktorá vedie k dôvere, nie je vždy jednoduchá: spriateliť sa s mladými to je pomalé dobývanie. Don Bosco radí: "Usilujme sa, aby sme sa stali milovanými" a "Pamätajme, že výchova je vecou srdca". Dôsledky láskavosti, ktorá vedie vychovávateľa k rodinnosti s mladými, sú prekvapujúce. Po prvé, rodinnosť vychovávateľa vyvoláva v dieťati zrkadlovú reakciu rodinnosti. V tomto ovzduší sa rodí náklonnosť a z náklonnosti dôvera. Rodinnosť náklonnosť a dôvera sú tri slová, ktoré don Bosco spája: "*Rodinnosť prináša lásku a náklonnosť dôveru. Tu sa otvárajú srdcia a mladí ľudia všetko odhaľujú bez strachu, stávajú sa úprimnými... Radi poslúchnu všetko , čo od nich žiada ten, o ktorom vedia, že ich má rád*“ A pre dona Bosca je dôvera najvyšším cieľom, podmienkou schopnosti vychovávať.

 Až keď vychovávateľ získa dôveru, môže navrhnúť a požiadať aj ťažké veci. *Chlapci*, hovorí don Bosco*, ak vidia, že sú "milovaní v tých veciach, ktoré sa im páčia, tým, že sa zúčastňujú na tom, čo ich priťahuje, učia sa vidieť lásku aj v tých veciach, ktoré sa im prirodzene veľmi nepáčia, ako je disciplína, štúdium atď.; a tieto veci sa učia robiť s nadšením a láskou*".

ROZUM

Tak ako láska vychovávateľa vyvoláva v dieťati reakciu priateľstva a dôvery, tak rozumné správanie vychovávateľa vedie dieťa na cestu racionality, dozrievania úsudku a vyvážených rozhodnutí. Don Bosco hovoril: "*Nechajme sa vždy viesť rozumom, a nie vášňami*." Úspešná výchova si vyžaduje ako predpoklad sebaovládanie, silné osobné úsilie na asketickej a duchovnej úrovni. Životná múdrosť, rozumnosť, vedie vychovávateľa k tomu, aby zaujímal neustále vyrovnaný, pokojný, radostný postoj. Treba povedať, že tí, ktorí sa nevedia usmievať, by nemali vychovávať. Don Bosco bol ku svojim chlapcom vždy pokojný a usmievavý, dokonca aj uprostred problémov, dlhov a najnaliehavejších starostí. Je ľahké objaviť, že táto jeho radosť pramenila z evanjelia. Pre dona Bosca je to prirodzený výsledok kresťanského pohľadu na život. Evanjelium je "dobrá zvesť", prináša radosť a optimizmus založený na dôvere.

Don Bosco povedal svojim saleziánom: "*Nech majú žiaci príležitosť slobodne vyjadriť svoje myšlienky.*" Trval na tom: "*Počúvajte ich, nech veľa hovoria*." A bol prvý, kto išiel príkladom. V jeho životopise sa píše: "*Jeho izba bola vždy otvorená pre každého, kto sa s ním chcel porozprávať. Nikdy sa nesťažoval na istú neohrabanosť, s ktorou ho často vyrušovali, každého vítal s otcovskou dôvernosťou, dával slobodu klásť otázky, predložiť žaloby i obhajovať sa. Správal sa k nim ako k veľkým pánom a počúval ich s najväčšou pozornosťou. Keď sa rozhovor skončil, odprevadil ich až k prahu dvier, sám im dvere otváral a prepúšťal ich so slovami: 'Navždy priatelia!"* Aké ťažké je dnes nájsť si čas na vzájomný rozhovor! Je potrebné, aby každý pedagóg vedel, aká dôležitá je schopnosť a ochota počúvať.

Okrem počúvania je potrebné vedieť povedať správne slová v správnom čase. V oratóriu bolo veľa mladých ľudí, a mnohí potrebujú špeciálne slovo, odporúčanie, pokarhanie, možno pochvalu alebo povzbudenie. Táto zašifrovaná správa tam musí byť hodená v správnom čase, aby si ju ostatní nevšimli a musí byť veľmi osobná. A tiež láskavá, aby bola znakom priateľstva, aj vtedy, keď je to výčitka.

Ďalšou formou dialógu, adresovaný zástupu chlapcov, bolo pre dona Bosca slovko na "dobrú noc". Pripomína nám, aká vzácna je pre ich deti chvíľa pred zaspávaním. Ovocím dialógu je vzájomné obohacovanie. Rozprávaním sa s mladými ľuďmi a ich počúvaním sa pedagógovia učia pozerať sa na svet mladých ľudí s novou citlivosťou. Je zrejmé, že deti sú obohatené skúsenosťami a zrelosťou vychovávateľa. Aj keď odmietajú dospelých tým, že predstierajú, že sú úplne autonómni, v skutočnosti potrebujú vidieť, asimilovať a napodobňovať. Don Bosco povedal: "*Mladým ľuďom sa to musí zopakovať stokrát, a to stále nestačí.*" Povedal: "*Hovorte, hovorte! Upozorňujte, upozorňujte!*" Nabádal vychovávateľov: "Nech hovoria ako milujúci otcovia, nech slúžia ako sprievodcovia v každej udalosti, dávajú rady a láskyplne opravujú". Takto deti s dospelými po svojom boku krok za krokom skúšajú, navrhujú, realizujú.

NÁBOŽENSTVO

V prvej kapitole saleziánskych stanov ako ich napísal don Bosco čítame: "*Prvým dielom lásky bude zhromažďovať najchudobnejších a najopustenejších mladých ľudí, vyučovať ich svätému náboženstvu*". Don Bosco hovoril: "*Len kresťan môže úspešne používať preventívny systém*“; "*Bez náboženstva sa medzi mladými ľuďmi nerobí nič dobré*." A upozorňoval: "*Pamätajte, že výchova je záležitosťou srdca a iba Boh je jeho pánom. A nikdy nemôžeme v ničom uspieť*, *ak nás Boh nenaučí svojmu umeniu a nedá nám od neho kľúče.*" A napomínal: "*Kto sa hanbí nabádať k zbožnosti, nie je hoden byť učiteľom.*" Jedným z dôvodov jednoduchej zbožnosti saleziánskej spirituality je jej výchovná funkcia: to, čo saleziáni žijú, ponúkajú mladým. Don Bosco napísal v životopise Michala Magoneho o pobožnostiach: "*Držme sa jednoduchých vecí, ale robme ich vytrvalo!*». Mladí ľudia nemilujú a nechápu zložité a vznešené veci. Z tohto dôvodu sa saleziánska zbožnosť úplne redukuje na toto: častá spoveď, časté prijímanie, každodenná svätá omša, časté návštevy Najsvätejšej sviatosti, synovská úcta k Panne Márii, najmä s modlitbou svätého ruženca, a povzbudenie často myslieť na nebo.

#### Modlitba za chlapcov

Don Bosco v prvom rade chcel, aby sme sa modlili za našich chlapcov. Jedného dňa, keď čelil zlyhaniu vo výchove, smutne dospel k záveru: "*Áno, je to moja chyba, nemodlil som sa dostatočne.*"

#### Myšlienky viery

Don Bosco často hovoril o Bohu a predkladal myšlienky viery. Toto sa naučil od mamy Margity: Boha možno vidieť v zázrakoch prírody; Boh je prítomný v každodennom živote, v rôznych situáciách života. Deti sa musia učiť od svojich vychovávateľov vidieť Boha vo všetkých ľudských udalostiach.

#### Škola modlitby

Potom musíme učiť deti modliť sa. Don Bosco mal neomylnú metódu: **modlil sa s nimi.** Trval však na správnom miere, pretože deti, najmä ak sú malé, nie sú schopné sa dlho modliť. Tu je jeho formulácia: "*Nežiadam viac, ako sa robí od každého dobrého kresťana, ale starám sa o to, aby sa tieto modlitby robili dobre."*

#### Žiť v Božej milosti

"*Mladí nech sa snažia žiť v Božej milosti*," odporúčal don Bosco, "*tí, ktorí nemajú pokoj s Bohom, nemajú pokoj sami so sebou, nemajú pokoj s ostatnými... Ak srdce nemá pokoj s Bohom, zostáva úzkostlivé, nepokojné, neposlušné; pre nič za nič ho podráždené, zdá sa mu, že všetko ide zle. A pretože nemá lásku, súdi, že iní ho nemilujú*». Aby don Bosco podporil život milosti vo svojich chlapcoch, odporúčal im spoveď a Eucharistiu. Povedal: "*Častá spoveď, časté prijímanie, omša sú piliermi, ktoré musia podporovať výchovnú stavbu, z ktorej sa chce vyhnúť hrozbe a bičovaniu*" (Prev. systém. 2, IV). Don Bosco by urobil aj nemožné, aby ponúkol svojim chlapcom príležitosť prosiť Pána o odpustenie a prijať ho do svojho srdca. Zároveň chcel maximálnu úctu k svedomiu a slobode. V tejto súvislosti zanechal presné pokyny: "*Nikdy nezaväzujte mladých ľudí navštevovať sväté sviatosti, ale iba ich povzbudzujte a ponúkajte im pohodlie, aby ich mohli využiť*". To nič nemení na skutočnosti, že zostal neoblomný vo svojom presvedčení, že sviatosti majú vo vzdelávaní významnú úlohu. "*Hovorte, čo chcete o rôznych vzdelávacích systémoch*," napísal, "*ale nenachádzam žiadny istý základ okrem frekvencie spovede a prijímania. A myslím si, že nehovorím príliš veľa, keď tvrdím, že ak sa tieto dva prvky vynechajú, morálka zostane opustená*."

To platí aj pre dnešných mladých ľudí. Pedagógovia môžu svojím osobným príkladom povzbudiť mladých.

#### Najsvätejšia Mária

Vo svojom výchovnom systéme don Bosco pridelil Panne Márii citlivú a dôležitú úlohu. Chlapcom povedal: "*Pred Bohom vyhlasujem: stačí, aby mladík vstúpil do saleziánskeho domu, aby ho Panna Mária okamžite vzala pod svoju osobitnú ochranu.*" Nabádal: *"Každý, mladý i starý, by mal vždy pamätať na Najsvätejšiu Pomocnicu kresťanov Márie. Nech si pamätajú, že ich tu zhromaždila, aby sa navzájom milovali ako bratia a sestry."*

Dnes si potrebujeme s odvahou položiť otázku, aké miesto dostáva Mária vo výchove mládeže. Podľa príkladu apoštola Jána pri kríži je potrebné *vziať Máriu so sebou*, aby *sme ju privítali vo svojom dome*. Počnúc jej obrazom. Zvyknúť si na spoločnú modlitbu s ňou, to privedie deti i mladých k pevnej spiritualite.

**Otázky:**

* Ako my cítime **krízu výchovy** v našom prostredí?[[1]](#footnote-1)
* Kto v našom prostredí, ktoré skupiny majú pozitívny vplyv na mladých ľudí?
* Čo robí naša miestna cirkev pre mladých ľudí? Mohli by sa vymyslieť iné veci, iné iniciatívy?
* Prevládajú v našom prostredí tolerantné a autoritárske prístupy alebo preventívne vzdelávacie modely?
* Čo odlišuje "preventívny" model od autoritárskeho a tolerantného?

\*\*\*

* Predtým, než sa preventívny systém stal metodológiou alebo technikou, bol "záležitosťou srdca". Človek nemôže byť vychovávateľom, ak nemiluje toho, koho chce vychovať. Čo si myslíme o tomto výroku dona Bosca (=výchova vecou srdca)?
* "*Nestačí milovať*," povedal don Bosco, "mladí ľudia musia cítiť, že sú milovaní." S akými ťažkosťami sa stretávajú dospelí, keď sú v blízkosti mladých, keď "milujú to, čo oni milujú"?
* Praktizovanie láskavosti si vyžaduje od vychovávateľa (či už rodiča, učiteľa, animátora, katechétu) určitú pozornosť a vnútorné úsilie. V akých postojoch si myslíme, že ešte musíme dozrieť a akú pozornosť si ešte musíme získať?

\*\*\*

* Aké sú podmienky a postoje potrebné na vytvorenie vzťahu dialógu medzi vychovávateľmi a mladými?
* S akými ťažkosťami sa stretávame pri výchove a pri výchove mladých ľudí aby sa oslobodili od konformizmu a konzumu?
* Pozrime sa dovnútra: sme schopní viesť dialóg s mladými ľuďmi? V čom sa musíme zlepšiť, aby sme získali zrelšiu schopnosť dialógu?

**Myšlienky dona Bosca a prvých saleziánov**

• Don Bosco bol rodený evanjelizátor. Boh ho ako katechétu obohatil zvláštnymi darmi: horlivou horlivosťou pre duše, čistotou a svätosťou života, pamäťou, bystrosťou, darom byť milovaným, jasnosťou a jednoduchosťou reči. Ako dieťa, študent, seminarista bol vždy katechétom. Ako kňaz začal svoju misiu lekciou katechizmu pre Bartolomea Garelliho. Prvou starosťou pri zakladaní sviatočných oratórií bola ponuka náboženskej výchovy a formácie mladých. Často hovoril, že dôvodom, prečo sa náboženské veci vyvíjajú tak zle, je nedostatok náboženskej výchovy (porov. MB 14, 467).

• Don Bosco sa naučil svoju katechetickú metódu od svojej matky: "Len čo deti začali rozlišovať dobro a zlo, najväčšou starostlivosťou mamy Margity bolo poučiť ich o základoch náboženstva" (MB 1,43).

• Svojim spolužiakom v seminári radil: "Do našich rozhovorov musíme vždy vnášať nejaké kresťanské myšlienky. Je to semienko, ktoré v pravý čas prinesie ovocie."

. • Blízko alebo ďaleko, vždy myslím na vás, drahí mladí. Mám len jednu túžbu: vidieť ťa šťastných tu a vo večnosti. kňaz Gio Bosco

• V jeho životopise sa píše: "Jeho izba bola vždy otvorená pre každého, kto sa s ním chcel porozprávať. Nikdy sa nesťažoval na malú slušnosť, s ktorou bol často vyrušovaný, a každého vítal s otcovskou dôvernosťou, dával slobodu klásť otázky, povedať obvinenia i obhajobu. Správal sa chlapcom ako k veľkým pánom a počúval ich s najväčšou pozornosťou. Keď sa rozhovor skončil, odprevadil ich k prahu, sám otvoril dvere a prepustil ich slovami: 'Vždy sme priatelia'."

• Don Bosco hovoril: "Mladým ľuďom sa to musí zopakovať stokrát, a to stále nestačí." Inokedy zase: "Hovorte, hovorte! Upozorňujte, upozorňujte" vychovávateľov usmerňoval: "Nech hovoria ako milujúci otcovia, nech slúžia ako sprievodcovia v každej udalosti, nech dávajú rady a láskyplne napomínajú". Takto deti majú možnosť s dospelými po svojom boku krok za krokom skúšať, navrhovať, realizzovať.

• "Všetci sme spolu bežíme preteky o víťaznú cenu. Všetci túžite dosiahnuť víťazstvo. Poďme teda na to. Ja budem viesť, vy budete bežať za mnou. Najprv si však musíme ujasniť pravidlá. Jasné dohody, dlhé priateľstvá, hovorí príslovie. Nie som tu, aby som zarábal peniaze, alebo aby som si získal dobré meno, či sa chválil vaším počtom; nie som tu pre nič iné, len pre vaše dobro. Preto si uvedomte, že to, čo som, je všetko pre vás, dňom i nocou, ráno i večer; kedykoľvek. Netúžim po ničom inom, len zabezpečiť vaše morálne, intelektuálne a fyzické dobro. Ale aby som to uspel, potrebujem vašu pomoc: ak mi ju dáte, uisťujem vás, že nám nebude chýbať Pánova pomoc a potom si môžete byť istí, že urobíme veľké veci.

Nechcem, aby ste ma považovali viac za svojho priateľa než za vášho predstaveného. Preto sa ma nebojte, žiaden strach, ale namiesto strachu veľa dôvery, čo si želám, čo od vás žiadam, ako to očakávam od pravých priateľov. Ja, hovorím vám otvorene, hnusia sa mi tresty, nerád napomínam tým a vyhrážam sa trestami tým, ktorí zlyhajú: to nie je môj systém. Aj keď niekto zlyhal, ak ho môžem napraviť dobrým slovom, ak sa ten, kto sa dopustil chyby, napraví sa, nežiadam viac! Naopak, keby som mal potrestať jedného z vás, bol by najstrašnejší trest pre mňa samého, pretože by som príliš trpel. Keď má otec neposlušného syna, často je rozhorčený, chytí do ruky aj palicu, ktorú za určitých okolností je potrebné použiť. A je to správne, pretože qui parcit virgae odit fi lium suum (kto šetrí palicu, nenávidí svojho syna).

 • Nie, neporiadok netolerujem, to, nie! Najmä ak ide o určitých ľudí, ktorí spôsobili pohoršenie svojim kamarátom; v tomto prípade by som mu musel povedať: Nemôžete byť medzi nami! Ale existuje spôsob, ako zabrániť všetkej mojej a tvojej nespokojnosti. Buďme všetci jedno srdce! Som tu pripravený pomôcť vám za každých okolností. Majte dobrú vôľu. Buďte úprimní, buďte takí úprimní ako ja k vám. Kto je v nebezpečenstve, nechajte si pomôcť, povedzte mi o tom; Tí, ktorí zlyhali, nech to nezatajujú, ale namiesto toho nech sa snažia napraviť previnenie. Ak viem veci a od vás samých, potom sa pokúsim nájsť rôzne možnosti, aby všetko skončilo pre vaše duchovné a svetské dobro (MB 7,503)

TEXTY:

Pavol VI., [Ohlasovanie evanjelia](https://www.kbs.sk/obsah/sekcia/h/dokumenty-a-vyhlasenia/p/dokumenty-papezov/c/evangelii-nuntiandi), 1975

18. Evanjelizovať pre Cirkev znamená prinášať radostnú zvesť celému ľudstvu, ľudí vnútorne pretvárať a vytvárať z nich nové ľudstvo: "Hľa, všetko robím nové"46. Ale nové ľudstvo nie je možné bez nových ľudí, totiž nových skrze krst47 a život podľa evanjelia48. Účelom evanjelizácie je práve dosiahnuť túto vnútornú premenu, a ak treba, nejako ju vyjadriť slovom. Správnejšie by sa to dalo povedať, že Cirkev evanjelizuje vtedy, ak sa snaží obrátiť osobné i kolektívne ľudské svedomie jedine silou a božskou mocou posolstva, ktoré hlása49, a ak sa usiluje premeniť aj všetku činnosť, ktorú títo ľudia vykonávajú, spolu s ich životom a prostredím, v ktorom žijú.
...a spoločenských vrstiev

19. Hovoríme o spoločenských vrstvách a triedach, ktoré sa majú pretvárať. Cirkvi nejde len o hlásanie evanjelia v širších zemepisných oblastiach alebo stále rastúcemu počtu obyvateľstva, ale ide jej aj o to, aby slová evanjelia pretvárali zásady, podľa ktorých ľudia posudzujú rozhodujúce hodnoty, predmety, na ktoré sústreďujú všeobecný záujem, spôsob myslenia, pramene, z ktorých čerpajú podnety a vzory ľudského života, ktoré sú v rozpore s Božím slovom a plánom spásy.

Treba evanjelizovať kultúru

20. Toto všetko sa dá vyjadriť takto: Nemá sa evanjelizovať len nejakým okrasným spôsobom, nemá to byť len nejaký povrchný náter, ale treba evanjelizovať do hĺbky a takým spôsobom, aby evanjelizácia presiakla celý život. Treba evanjelizovať predovšetkým kultúru. Aj jednotlivé kultúry, ktoré ľudia vytvorili, a to v takom plnom rozsahu a zmysle, ako to čítame v konštitúcii Radosť a nádej50. Pritom treba stále vychádzať od jednotlivca a vždy sa vracať k vzájomným vzťahom ľudí a k ich vzťahu k Bohu.
Evanjelium, a teda aj evanjelizácia, sa celkom určite nestotožňujú s nejakou kultúrou, naopak, sú nezávislé od všetkých kultúr. Predsa však je zrejmé, že ľudia prežívajú Božie kráľovstvo, ktoré ohlasuje evanjelium, so svojou vlastnou kultúrou. Budovanie Božieho kráľovstva sa teda nemôže obísť bez zásadných zložiek kultúry ako celku, ani bez jednotlivých ľudských kultúr. Hoci evanjelium a evanjelizácia sú nezávislé od kultúr, to neznamená, že by boli s nimi nezlučiteľné, naopak, sú schopné preniknúť všetky kultúry, pričom sa ani na jednu neviažu.

Rozchod evanjelia s kultúrou je nesporne dráma našej doby, ako to bolo aj v iných obdobiach. Preto je potrebné vyvinúť čo najväčšie úsilie o veľkorysú evanjelizáciu ľudskej kultúry, alebo presnejšie, kultúr vôbec. Majú sa obrodzovať práve stykom s radostnou zvesťou. Takýto styk však nenastane, ak sa radostná zvesť neohlasuje.

Dôležitosť svedectva vlastného života

21. Radostná zvesť sa má hlásať predovšetkým svedectvom vlastného života. Kresťan alebo skupina kresťanov sa snaží chápať druhých ľudí, v spoločnosti ktorých žije. Vľúdne s nimi zachádzajú, zaujímajú sa o ich život a osudy a usilujú sa spolu s nimi o všetko, čo je šľachetné a dobré. Okrem toho má z nich vyžarovať prostým a nevtieravým spôsobom ich viera v duchovné hodnoty, ktoré presahujú ostatné bežné hodnoty, a nádej v niečo, čo sa nevidí a čo si ľudia neodvažujú predstaviť. Zaiste takýmto tichým svedectvom títo kresťania vyvolávajú v srdciach tých, čo ich pozorujú, niektoré nevyhnutné otázky ako napríklad: Prečo sú takí? Prečo žijú takým spôsobom? Kto alebo čo ich na to podnecuje? Prečo sa o nás zaujímajú? Také svedectvo je už tichým, ale predsa veľmi silným a účinným hlásaním radostnej zvesti. To už je začiatok evanjelizačnej činnosti. Vyššie uvedené otázky si položia ako prvé azda mnohí nekresťania alebo ľudia, ktorí o Kristovi nepočuli, ale aj pokrstení, ktorí nežijú kresťansky, alebo tí, čo žijú medzi kresťanmi, nie však podľa kresťanských zásad, alebo aj ľudia, ktorí s bolesťou hľadajú niečo alebo "Niekoho", koho existenciu tušia, ale ho nevedia pomenovať. Potom budú nasledovať ešte hlbšie a naliehavejšie otázky, ktoré vyvoláva práve toto svedectvo, ktoré tiež vyžaduje prítomnosť, spoločenstvo života a solidaritu. Takéto svedectvo je nevyhnutné a vo všeobecnosti je to prvá evanjelizácia51.
Všetci kresťania sú povolaní vydávať takéto svedectvo a z tohto hľadiska sa môžu stať skutočnými hlásateľmi evanjelia. Myslíme tým predovšetkým na zodpovednosť, ktorú majú kresťania, prisťahovalci v cudzích krajinách.

Nevyhnutnosť jasného ohlasovania

22. Toto všetko však ešte stále nestačí. Aj to najkrajšie svedectvo sa ukáže nedostatočné, ak nebude osvietené a ozrejmené. Svätý Peter to rád označoval: "Zdôvodniť nádej, ktorá je vo vás"52 jasným a nepochybným hlásaním Pána Ježiša. Preto radostnú zvesť, ohlasovanú životom, musí prv či neskôr ohlasovať aj živé slovo. Nemožno hovoriť o skutočnej evanjelizácii, ak sa pri nej nehlása aj meno, učenie, život a prisľúbenie, kráľovstvo a tajomstvo Ježiša Nazaretského, Syna Božieho.
Celé dejiny Cirkvi už od príhovoru svätého Petra pri zoslaní Ducha Svätého sú späté s dejinami hlásania evanjelia. V každom období ľudských dejín Cirkev neustále dáva sa strhávať snahou a túžbou po ohlasovaní evanjelia, hlboko pociťuje jedinú starosť a úlohu: Koho poslať hlásať Kristovo tajomstvo, akou rečou ho hlásať, ako dosiahnuť, aby všade preniklo a aby ho počuli všetci, ktorým je určené? Toto ohlasovanie - kérigma, kázanie alebo katechéza - zaujíma v evanjelizácii také dôležité miesto, že sa často stáva priamo jej synonymom. V skutočnosti však je iba jej zložkou.

Ján Pavol II, [Otec mladých](https://www.kbs.sk/obsah/sekcia/h/dokumenty-a-vyhlasenia/p/dokumenty-papezov/c/apostolsky-list-iuivenum-patris), 1988

9. Don Bosco, človek mnohotvárnej a neúnavnej činnosti, poskytol svojím životom také účinné učenie, že už jeho súčasníci ho považovali za vynikajúceho vychovávateľa. Niekoľkostránkový spis, v ktorom zachytil svoju výchovnú skúsenosť,14 má plný význam iba v súvislosti s celou jeho dlhou a bohatou skúsenosťou, nadobudnutou životom medzi mladíkmi.

 Výchova preňho je osobitným postojom vychovávateľa a súhrnom postupov spočívajúcich na presvedčení rozumu a viery, ktoré riadia výchovnú činnosť. Stredobodom, z ktorého vychádza, je pastoračná láska. Opisuje ju takto: „Tento systém v praxi úplne spočíva na slovách svätého Pavla: Láska je trpezlivá a dobrotivá. Všetko znáša, všetko dúfa, všetko vydrží.“ 15 Podnecuje vychovávateľa milovať mladíka, nech je v akomkoľvek stave, aby ho viedol k plnej ľudskosti, ktorá sa zjavila v Kristovi, aby si uvedomil a mal možnosť žiť ako počestný občan a Božie dieťa. Láska podnecuje a živí energie, ktoré svätec zhrnul tromi slovami dnes už známej formuly: „Rozum, náboženstvo a láskavosť.“ 16

 10. Výraz „**rozum**“ v autentickom chápaní kresťanského humanizmu zdôrazňuje hodnoty osoby, vedomia, ľudskej prirodzenosti, kultúry, sveta práce a sociálneho života, celej tej širokej palety hodnôt, ktorá je nevyhnutnou výbavou človeka v jeho rodinnom, občianskom i politickom živote. V encyklike Redemtor hominis (Vykupiteľ človeka) som pripomenul, že „Ježiš Kristus je hlavnou cestou Cirkvi, cestou, ktorá vedie od Krista k človekovi“.17

 Dôležité je pripomenúť, že don Bosco už viac ako pred sto rokmi pripisoval veľkú dôležitosť ľudským stránkam a historickým podmienkam jednotlivca: jeho slobode, jeho príprave na život a zamestnanie, preberaniu občianskych povinností v ovzduší radosti a veľkodušnom záujme o blížneho. Vyjadroval to výstižnými, ale jednoduchými slovami ako „veselosť, štúdium, zbožnosť, múdrosť, práca, ľudskosť“. Jeho výchovný ideál charakterizuje umiernenosť a realizmus. V jeho pedagogickej osnove je vydarená jednota medzi trvácnosťou podstatného a náhodnosťou dobového, medzi tradičným a novým. Svätec predkladá mladým jednoduchý, a súčasne záväzný program, zhrnutý do šťastnej a sugestívnej formuly: počestný občan, lebo dobrý kresťan.

 „Rozum“, na ktorý don Bosco pozerá ako na Boží dar i ako na neodmysliteľnú úlohu vychovávateľa, súhrnne naznačuje hodnoty dobra i ciele, ktoré sa majú sledovať, ale aj prostriedky a spôsoby, ktoré treba používať. „Rozum“ pozýva mladíkov mať spoluúčasť na hodnotách, ktoré spoznali a prijali. Definuje ho aj ako „rozumnosť“ pre ten nevyhnutný priestor pochopenia, dialógu a stálej trpezlivosti, v ktorom sa uskutočňuje neľahký úkon rozumového chápania.

 Toto všetko dnes určite predpokladá poznať súčasnú integrálnu antropológiu, zbavenú ideologických úprav (redukcionizmov). Moderný vychovávateľ musí vedieť pozorne čítať znamenia čias a rozpoznávať v nich nečakané hodnoty, ktoré priťahujú mladých, ako sú pokoj, sloboda, spravodlivosť, spoločenstvo a účasť, povznesenie ženy, solidárnosť, rozvoj, ekologické naliehavosti.

11. Výraz „**náboženstvo“** naznačuje, že výchova dona Bosca je podstatne transcendentálna, lebo konečný výchovný cieľ, ktorý si postavil, je formovanie veriaceho. Preňho vychovaným a zrelým človekom je občan, ktorý má vieru a pre ktorého stredobodom života je Ježiš Kristus – ideál nového človeka a ktorý je aj odvážnym svedkom svojho náboženského presvedčenia.

 Ako vidno, nejde tu o náboženstvo špekulatívne a abstraktné, ale o živú vieru, ktorá je zakotvená v realite. Prejavuje sa (svojou) živou prítomnosťou a schopnosťou vytvárať spoločenstvo sŕdc, ako aj schopnosťou počúvať a podriaďovať sa Božej milosti. Rád hovorieval, že „stĺpmi výchovnej budovy“ 18 sú Eucharistia, pokánie, mariánska úcta, láska k Cirkvi a k jej pastierom. Jeho výchova prebieha cestou modlitby, liturgie, sviatostného života, duchovného vedenia. Pre niektorých je to odpoveď na povolanie osobne sa zasvätiť (koľko kňazov a rehoľníkov sa vyformovalo vo svätcových domoch!), a pre všetkých je to perspektíva a dosiahnutie svätosti.

 Don Bosco bol horlivý kňaz, ktorý všetko, čo prijímal, prežíval a rozdával, vždy pripisoval zjavenému základu.

Tento aspekt náboženskej transcendentnosti, oporný bod výchovnej metódy dona Bosca, nielenže možno uplatniť vo všetkých kultúrach, ale možno ho s úžitkom prispôsobiť aj v nekresťanských náboženstvách.

 12. A nakoniec – z metodologického hľadiska – „**láskavosť**“. Ide o každodenný postoj, ktorý nie je jednoducho ľudskou láskou, ani láskou výlučne nadprirodzenou. Tento postoj vyjadruje zložitú skutočnosť a zahŕňa nezištne sa angažovať, zdravé kritériá a primerané správanie.

 Láskavosť sa u vychovávateľa mení na výchovnú angažovanosť osoby, ktorá úplne žije pre dobro chovancov, je ochotná prinášať obete a námahy v plnení svojho poslania. Vyžaduje si to veľkú ochotu byť k dispozícii mládeži, hlbokú sympatiu a schopnosť dialógovať. Typické a nanajvýš zreteľné je svätcovo vyjadrenie: „Tu medzi vami sa cítim dobre: byť s vami je vlastne môj život.“ 19 A so šťastnou intuíciou dop#ňa: dôležité je, aby sme „chlapcov nielen milovali, ale aby aj cítili, že sú milovaní“. 20

Pravý vychovávateľ sa teda zúčastňuje na živote mladých, zaujíma sa o ich problémy, usiluje sa poznať, ako pozerajú na veci, zúčastňuje sa na ich športových a kultúrnych podujatiach a rozhovoroch. Ako dospelý a zodpovedný priateľ navrhuje postupy a ciele na dosiahnutie dobra. Je ochotný zaujať stanovisko, aby objasnil problémy, naznačil kritériá, rozvážne a s vľúdnou pevnosťou napravil nesprávne hodnotenie a správanie. V tomto ovzduší „pedagogickej prítomnosti“ sa vychovávateľ nepokladá za „predstaveného“, ale za „otca, brata a priateľa“.21

 Pritom sa osobitná pozornosť venuje predovšetkým osobným vzťahom. Na vyjadrenie správneho vzťahu medzi vychovávateľmi a mladíkmi don Bosco rád používal výraz „familiárnosť“. Dlhá skúsenosť ho presvedčila, že bez tejto rodinnej dôvernosti sa láska nemôže prejaviť a že bez nej nemôže vzniknúť dôvera, ktorá je nevyhnutnou podmienkou úspešnej výchovnej činnosti. Ciele, ktoré treba dosiahnuť, program a metodologické smernice nadobúdajú konkrétnosť a účinnosť vtedy, keď ich preniká pravý „rodinný duch“, čiže keď sa prežívajú v radostných, pokojných a podnecujúcich prostrediach.

 Tu treba aspoň pripomenúť široký priestor a význam, ktorý svätec pripisoval rekreáciám, športu, hudbe, divadlu alebo – ako on sám rád hovorieval – dvoru. Práve tu v nenútených a radostných vzťahoch bystrý vychovávateľ má príležitosť jemne a účinne zasahovať v priateľskom ovzduší s dlho trvajúcim účinkom. Stretanie – aby bolo výchovné – si vyžaduje stály a premyslený záujem, ktorý pomáha poznať všetkých osobne a súčasne aj prvky ich kultúrneho prostredia. Ide o rozumnú a láskyplnú pozornosť, s akou si treba všímať túžby, posudzovanie hodnôt, vplyvy, životné situácie, druhy prostredia, napätia, požiadavky, kolektívne ponuky. Ide o pochopenie nutnosti formovať svedomie, rodinné, sociálne a politické cítenie, vyzrievanie v láske a v kresťanskom chápaní sexuality, kritickej schopnosti a správnej pružnosti pri vekovom a mentálnom vývoji, a vždy mať na zreteli, že mladosť nie je len akýmsi prechodným obdobím, ale skutočným časom milosti, v ktorom sa buduje osobnosť.

 Táto charakteristika je aj dnes – i keď v zmenenom kultúrnom kontexte, ako aj pri výchove mládeže nekresťanského náboženstva – jedným z mnohých platných a originálnych prvkov pedagogiky dona Bosca.

13. Chcel by som tu vyzdvihnúť, že tieto pedagogické kritériá neplatili len v minulosti. Postava tohto svätca, priateľa mladých, ešte stále priťahuje svojím čarom mládež najrozličnejších kultúr na celom svete. Isteže, jeho pedagogické posolstvo treba rozumne a odvážne študovať, prispôsobovať a obnovovať vzhľadom na zmenené spoločensko–kultúrne, cirkevné a pastoračné súvislosti. Treba brať do úvahy objavy a výdobytky, ktoré sa dosiahli na mnohých poliach, ako aj znamenia čias a smernice Druhého vatikánskeho koncilu. Podstata jeho náuky však ostáva a nezmenšuje sa ani svojráznosť jeho ducha, ani jeho intuície, štýl a jeho charizma, lebo ich inšpiruje transcendentná Božia pedagogika.

Svätý Ján Bosco je časový aj z iného dôvodu. Učí nás dopĺňať trvalé hodnoty tradície „novými riešeniami“, aby tak tvorivo čelil naliehavým požiadavkám a problémom. V týchto našich ťažkých časoch naďalej ostáva učiteľom, ktorý ponúka „novú výchovu“, tvorivú a súčasne vernú.

**Don Pasqual Chavez,** [**Heslo**](https://1drv.ms/w/s%21AjTBv76pfH-_mMh-RN_i7vVNDIlYkQ?e=nRZhWN) **2013**

**KONKRÉTNE ZÁVÄZKY**

**PRE SALEZIÁNSKU RODINU**

Vychádzajúc z poznania pedagogiky dona Bosca a vo svetle

uvedených úvah sú základné smerodajné prvky a záväzky Hesla

na rok 2013 pre saleziánsku rodinu tieto:

1. „Evanjelium radosti“, ktoré charakterizuje celé dejiny

dona Bosca a je dušou jeho rôznorodej činnosti. „V Ježovi z Nazareta

sa Boh zjavil ako ,Boh radosti‘5 a evanjelium je ,radostná

zvesť‘, ktorá sa začína ,blahoslavenstvami‘, účasťou ľudí na blaženosti

samého Boha. Nejde o povrchný, ale o hlboký dar, pretože

radosť je viac ako pominuteľný pocit – je to vnútorná sila,

ktorá odoláva aj ťažkostiam života. Svätý Pavol pripomína: ,Napĺňa

ma potecha a prekypujem radosťou pri všetkom našom súžení‘

(2 Kor 7, 4). V tomto zmysle radosť, ktorú prežívame na zemi,

je veľkonočným darom, závdavkom plnej radosti, ktorú

budeme prežívať vo večnosti.

Don Bosco zachytil túžbu po šťastí, prítomnú v mladých, a

ich radosť zo života pretlmočil do jazyka radosti, ihriska a sviatočnosti,

ale nikdy neprestal označovať Boha za prameň pravdivej

radosti. Niektoré jeho spisy, ako napríklad kniha Vystrojený

mladík, životopis Dominika Savia, apologetický obsah príbehu o

Valentínovi, sú dôkazom vzťahu, ktorý on stanovil medzi milosťou

a šťastím. A jeho naliehanie na „odmenu v nebi“ usmerňovalo

pozemské radosti do perspektívy ich zavŕšenia a plnosti.

Člen saleziánskej rodiny v škole dona Bosca pestuje v sebe

niektoré postoje, ktoré roznecujú radosť a odovzdávajú ju druhým.

1. **Dôvera vo víťazstvo dobra**: „V každom mladíkovi, aj v tom

najväčšom nešťastníkovi“, píše don Bosco, „je miesto prístupné

dobru. Prvou povinnosťou vychovávateľa je hľadať toto miesto,

túto citlivú strunu srdca, a vyťažiť z nej maximum.“6

2. **Oceňovanie ľudských hodnôt**: Učeník/učeníčka dona Bosca

prijíma hodnoty sveta a odmieta bedákať nad svojou dobou: preberá

všetko, čo je dobré, najmä ak to majú radi mladí a bežní ľudia

(porov. Stanovy SDB, čl. 17).

3. **Výchova ku každodenným radostiam**: treba vynaložiť trpezlivé

výchovné úsilie, aby sme vedeli alebo sa nanovo naučili s jednoduchosťou

vychutnávať mnohoraké ľudské radosti, ktoré Stvoriteľ

každodenne kladie na našu cestu.

Učeník a učeníčka dona Bosca, keďže sa úplne spoliehajú na

„Boha radosti a skutkami i slovami dosvedčujú „evanjelium radosti“,

sú stále radostní. Šíria túto radosť a vedia vychovávať k

veselosti kresťanského života a k zmyslu pre radosť, pričom pamätajú

na výzvu svätého Pavla: „Ustavične sa radujte v Pánovi!

Opakujem: Radujte sa!“ (Flp 4, 4)

1. O naliehavosti výchovy je text od Benedikta XVI. nájdete [tu](https://1drv.ms/b/s%21AjTBv76pfH-_mMkAIsAAwoskiMrPVg?e=JHLyJg) [↑](#footnote-ref-1)